ועדת הכספים, כנסת 20, פרוטוקול מספר 538, 2016-12-07 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: הסעיף הראשון – יש לנו שניים.

משה גפני: אחד עודף, ואחד העברה.

משה גפני: אנחנו נמצאים בסוף שנת התקציב, ואני לא רוצה לעכב את זה.

משה גפני: הראשון, עודף, מס' 46-001.

משה גפני: הנושא של חוק חיילים משוחררים.

משה גפני: אתמול דנו בכך, ואני מתכוון גם להמשיך את הדיון של מה שהיה עם שר הביטחון.

משה גפני: זה עודף לחוק חיילים משוחררים.

משה גפני: מי מסביר את העודף?

<איל דולב: אנחנו מקרן לחיילים משוחררים, אבל האוצר בדרך כלל.

<איל דולב: אם אתה רוצה, נסביר.

משה גפני: איפה האוצר?

משה גפני: נעבור בינתיים לפנייה השנייה, מס' פנייה לוועדה 206-205.

משה גפני: הנושא של התיירות.

משה גפני: נמצא מישהו?

משה גפני: בבקשה.

<עמרי בן חורין: עמרי בן-חורין, אגף התקציבים, משרד האוצר.

<עמרי בן חורין: הפנייה שבפני הוועדה נועדה לתגבר את תקציב הפיתוח של משרד התיירות לסך של מיליון ₪ בהוצאה ומיליון ₪ בהוצאה מותנית מהכנסה, בהתאם להחלטת ממשלה 4511 בנושא פיתוח תיירות טבריה.

<עמרי בן חורין: הכסף מגיע ממשרד הכלכלה ומרשות מקרקעי ישראל.

<עמרי בן חורין: בנוסף, הפנייה נועדה כדי לעשות שינויים פנימיים בתקציב המשרד לטובת הסדרת תקציב הרשאה להתחייב במסלול פיתוח תשתיות תיירות, בהתאם להחלטות צוות תשתיות ופיתוח תשתיות, וכן להסדיר את תקציב ההרשאה להתחייב לפי חוק עידוד השקעות הון, בהתאם להחלטות מינהלת ההשקעות שבמשרד התיירות.

<עמרי בן חורין: שינויים נוספים – בנוסף, שינויים להוסיף הרשאה בשיפוצים ושיפוי ארנונה בגין צוק איתן.

<עמרי בן חורין: זו תוכנית שאושרה כבר לפני כשנה וחצי.

<עמרי בן חורין: תוקצבה גם במקור בבסיס.

<עמרי בן חורין: הארכנו את הנוהל, כי חלק מהשיפוצים טרם הסתיימו, והקבלות של המלונאים טרם הוגשו.

משה גפני: תודה.

משה גפני: שאלות?

סתיו שפיר: כן, מספר שאלות.

סתיו שפיר: קודם כל, התוכנית של טבריה היא מ-2012.

<עמרי בן חורין: נכון.

סתיו שפיר: למה זה לא נכנס בתקציב ההשקעות, של 15 מיליון?

סתיו שפיר: זה בפריסה.

סתיו שפיר: והדבר השני, לא הזכרת – 206 זו אותה פנייה.

סתיו שפיר: זו פנייה אחרת?

סתיו שפיר: הסיפור של הסיוע לתעשיית התיירות בעקבות מבצע צוק איתן – אנחנו טיפלנו בנושא הזה בצורה מאוד עמוקה גם כאן בוועדה, גפני.

סתיו שפיר: אתם כותבים פה, שהתגלה שבטעות, בעוד הקצאת התקציב לבתי המלון הזכאים למענקים, לא חושבה תוספת מע"מ, כך שנוצר מחסור תקציבי.

סתיו שפיר: אנחנו מדברים על נושא מ-2014.

סתיו שפיר: איך עכשיו גיליתם את הטעות?

סתיו שפיר: מה היו אמורים לעשות בתי המלון עד היום, אחרי שנתיים, עם קשיים כלכליים מטורפים בעקבות המלחמה בצוק איתן?

משה גפני: יש עוד שאלות?

סתיו שפיר: אולי יהיו לי שאלות המשך, אחרי שיענו.

משה גפני: בבקשה.

<קרן שפר: קרן שפר, תקציבאית משרד התיירות.

<קרן שפר: קודם כל, התקציב הזה חויב ב-2015.

<קרן שפר: זו לא בדיוק טעות.

<קרן שפר: פשוט, בגלל שמדובר במענק מינהלי, היתה סוגיה, אם מגיע להם מע"מ או לא מגיע להם מע"מ, כי למשל בחוק לעידוד השקעות לא מגיע להם מע"מ, ואז עשינו את הבירור הזה.

<קרן שפר: נכון שהפנייה קצת התעכבה השנה.

<קרן שפר: זה נועד להשלים.

סתיו שפיר: שלוש שנים.

סתיו שפיר: אנחנו בסוף 2016.

סתיו שפיר: המבצע היה באוגוסט 2014.

סתיו שפיר: כמה זמן לוקח לגלות את הפער הזה?

<קרן שפר: אנחנו מפרסמים מנהלים, ולוקח זמן לבדוק את הנהלים האלה.

סתיו שפיר: כמה זמן?

סתיו שפיר: שנתיים?

סתיו שפיר: אנשים בלי כסף, אחרי מלחמה, שהעסקים שלהם נפגעו – כמה זמן לוקח לבדוק את הדברים האלה?

סתיו שפיר: זה שנתיים.

משה גפני: זה היה ב-2014, ובגלל שלא עשו את זה בזמן, החלפנו את הממשלה.

משה גפני: ..

סתיו שפיר: גפני, זו היתה דרישה משותפת שלך ושלי באופוזיציה, שידונו ויסגרו.

משה גפני: מסכים.

משה גפני: אפשר לומר גם בדיחה פה בוועדה.

סתיו שפיר: דרך ההתנהלות בתוך משרדי הממשלה מאוד לא מובנת לי.

סתיו שפיר: למה לוקח כל כך הרבה זמן לפתור בעיה כזאת?

סתיו שפיר: אגב, מפצים את העסקים שנפגעו עכשיו בתיירות, על הדחייה בזמן שלוקח לכם להעביר את התקציב?

<קרן שפר: קודם כל, את החלק הארי של התקציב הם קיבלו.

<קרן שפר: ב-2015, כשמפורסם נוהל, יש להם כמה חודשים להגיש בקשות.

<קרן שפר: זה הליך ארוך של בדיקת בקשות, של תוכניות אדריכליות.

<קרן שפר: לוקח זמן לאשר את זה.

<קרן שפר: נכון, המבצע היה ב-2014, אבל ההליך של הגשת הבקשות ובדיקתן גם אורכת זמן.

סתיו שפיר: זה הנהלים שלכם?

סתיו שפיר: שנדע.

סתיו שפיר: כי זה אומר שאחרי המבצע הבא – ויש בממוצע פעם בשנתיים, אפשר לומר, לצערנו, גם אנחנו צריכים לספור שנתיים וחצי כדי שאנשים יקבלו תקציבים?

<קרן שפר: לא.

<קרן שפר: יש עוד נוהל – הארנונה.

<קרן שפר: הם קיבלו את הכסף צ'יק-צ'ק.

<קרן שפר: תשאלי את המלונאים - אני חושבת שיגידו לך שהיו מאוד מרוצים.

<קרן שפר: גם פה בפנייה הזאת אפילו נתנו להם את ההארכה של תקופת השיפוי – הכרנו להם עד יוני 2015.

<קרן שפר: זה החלק השני של התוספת, אגב, שמתוך רצון לעזור להם, הארכנו את תקופת הנוהל.

סתיו שפיר: זו חובה של המדינה לסייע לעסקים שנפגעו במלחמה.

סתיו שפיר: זה לא רק רצון טוב.

<קרן שפר: אני מסכימה אתך.

<קרן שפר: המשרד גם מפתח עכשיו ארגז כלים כדי שנוכל במשבר הבא חלילה, לפתור הכול בצורה יותר מהירה.

סתיו שפיר: שאלה אחרת:

סתיו שפיר: אותם עסקים שנפגעו – עשיתם בדיקה עכשיו, כשאתם מעבירים את הכסף, אם יש עסקים שנפגעו עד כדי נסגרו, או נכנסו לחובות?

<קרן שפר: לא.

<קרן שפר: זה בתי מלון גדולים בדרך כלל.

<קרן שפר: רוב המלונות שנכנסו פה זה בתי מלון גדולים.

<קרן שפר: יש לזכור שמדובר בשיפוצים.

<קרן שפר: כדי שמלון יקבל מענק, הוא בעצמו היה צריך להשקיע 80% בשיפוץ.

<קרן שפר: לא כל המלונות נכנסו לשיפוץ.

<קרן שפר: למשל, ארנונה זה כלי שמצאנו שמאוד עוזר לבתי מלון, כי הרבה מלונות קיבלו סיוע- - -

סתיו שפיר: האם אחרי הטעות שלכם, שאתם מודים בה כאן, עשיתם בדיקה לראות מה קרה לעסקים והאם צריך עוד סיוע?

סתיו שפיר: זו אחריות של המדינה.

סתיו שפיר: זה לא רק עניין של רצון טוב.

סתיו שפיר: לא אמורים להיגרר שנתיים וחצי אנשים.

<קרן שפר: זה לא שנתיים וחצי.

<קרן שפר: זה גג שנה.

סתיו שפיר: גם שנה לא צריך.

סתיו שפיר: ויש בינינו חילוקי דעות על כך.

משה גפני: תודה.

משה גפני: מי בעד אישור הפניות – ירים את ידו.

משה גפני: מי נגד?

משה גפני: הצבעה בעד אישור פניות מס' 206-205 – רוב נגד – אין פניות מס' 206-205 אושרו.

סתיו שפיר: על טבריה הם לא ענו לי.

משה גפני: תעני לה אחרי הישיבה.

משה גפני: אם יהיו בעיות, נחזיר.

סתיו שפיר: אחרי הישיבה הם לא יענו על שום דבר.

משה גפני: הפניות אושרו.

סתיו שפיר: הנוהל זה לקבל תשובות, גפני.

משה גפני: היא נתנה.

סתיו שפיר: לא שח"כים מהקואליציה נכנסים, ואז אתה מצביע מהר-מהר.

סתיו שפיר: זה לא הנוהל.

משה גפני: 46-001.

משה גפני: מי מסביר?

<ליאור בראון: אני.

<ליאור בראון: ליאור בראון, אגף תקציבים, משרד האוצר.

סתיו שפיר: אני מגישה רביזיה על מה שאנחנו לא מקבלים תשובה.

משה גפני: עוד חצי שעה נצביע.

<ליאור בראון: הפנייה הנוכחית נועדה להעביר סכום של 9 מיליון ו-127,000 שקלים בגין עודפים של הקרן לחיילים משוחררים.

<ליאור בראון: מקור העודפים נוצר מתת-ביצוע של הקרן לסיוע נוסף, ומפיקדונות שלא נמשכו לאחר תקופה של יותר משבע שנים מכוח חוק חיילים משוחררים.

<ליאור בראון: העודפים האלה עוברים בשנה העוקבת לקרן לסיוע נוסף, כדי לשמש סיוע לחיילים משוחררים.

משה גפני: אתמול נתתם תיאור ארוך על העניין הזה של חוק חיילים משוחררים.

משה גפני: אני רוצה לשבח את עבודתכם בעניין הזה.

סתיו שפיר: אדוני היושב-ראש, הפניתי אליכם שאילתה כבר לפני מספר חודשים, במטרה להבין מדוע בערך 2%, ממה שהבנו מכם כאן בוועדה, מהחיילים - לא מושכים את הפיקדונות שלהם.

סתיו שפיר: לא קיבלתי עליה תשובה.

<איל דולב: אני אוכל לענות.

<איל דולב: איל דולב מהקרן לקליטת חיילים משוחררים.

<איל דולב: קודם כל, לא מדובר ב-2% אלא בחצי אחוז.

סתיו שפיר: אמרתם פה בוועדה 2%.

סתיו שפיר: אני מסתמכת על המספרים שלכם.

<איל דולב: לא.

<איל דולב: את רואה את המספרים המדויקים כאן.

<איל דולב: יש הבדל.

<איל דולב: מדובר בתופעה שלצערנו קורית, שאנשים לא מושכים את יתרת הפיקדון שלהם, והיא נמחקת אחרי שבע שנים.

<איל דולב: חלק קטן זה יתרה קטנה, ולחלק יש 500 שקל, 1,000 שקל וכו'.

<איל דולב: אנחנו עושים בקרן מאמצים רבים, למגר את התופעה.

<איל דולב: יש אדם שמתקשר אליהם, מבקש מהם למשוך את הכסף.

<איל דולב: אנחנו עכשיו מנסים להעביר את זה בשינוי חקיקה.

<איל דולב: אני יכול לפרט פה שעה על כל המאמצים שאנחנו עושים.

רחל עזריה: סתיו, אני מציעה שיעשו אותו דבר בדמי לידה ותקופת הלידה.

רחל עזריה: אפשר לעשות את זה יחד.

רחל עזריה: אם היינו מגיעים לחצי אחוז, המצב שלנו היה מעולה.

מיקי לוי: יש לכם חשבון בנק, שבע שנים.

מיקי לוי: למה לא לדחוף את זה לחשבון הנמק?

<איל דולב: אתה צודק.

<איל דולב: זה התיקון שאנחנו רוצים בחוק.

<איל דולב: לפי החוק היום, החייל צריך למשוך- - -

משה גפני: רבותיי, מה הולך שם?

סתיו שפיר: יש תיקון כזה?

<איל דולב: יש אותו כרגע בתזכיר חוק שעובדים עליו, שמשרד הביטחון יגיש.

<איל דולב: במסגרת התזכיר נעשה זה את בדחיפה במקום במשיכה.

מיקי לוי: סוף-סוף אפשר לומר שאפו.

משה גפני: אנחנו מדברים על עודף חוק חיילים משוחררים.

משה גפני: מי בעד אישור הבקשה – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד אישור ההודעה – רוב נגד – אין ההודעה אושרה.

משה גפני: ההודעה עברה.

משה גפני: את עומדת על- - -

סתיו שפיר: לא קיבלתי תשובה על טבריה.

סתיו שפיר: שאלתי המון שאלות, והפסקת את הדיון, כי הגיעה לפה פתאום הקואליציה.

סתיו שפיר: לקואליציה, מסתבר, אין זכות לשמוע את הפרטים על העברות תקציביות.

סתיו שפיר: ביטן, אני מגנה על זכותך לשמוע מה קורה עם כספי המסים של אזרחי ישראל.

משה גפני: אני רוצה לומר משהו.

משה גפני: הבוקר הישיבה מוקדשת לנושא מיסוי חברות הארנונה.

משה גפני: זה החלק הראשון.

משה גפני: זה חוק חשוב שצריך לדון עליו.

משה גפני: היא ענתה, סתיו, על השאלות.

משה גפני: נשאר העניין של טבריה.

משה גפני: בסדר.

משה גפני: אז אם את אומרת: אני מדברת אתה ולא מיציתי את העניין – אעשה את הרביזיה.

סתיו שפיר: בסך הכול ביקשתי הסבר לפני הצבעה.

משה גפני: אם לא מיצית את העניין, נעשה את הרביזיה.

קריאה: אנחנו רוצים לתת התייחסות לקרן לקליטת חיילים משוחררים.

משה גפני: לא.

משה גפני: עבר.

משה גפני: הכול בסדר.

משה גפני: דנו על הקרן.

משה גפני: דנו אתמול על הקרן.

משה גפני: היתה פה מנכ"לית הקרן, היה שר הביטחון, היה מנכ"ל משרד הביטחון.

משה גפני: הסבירו באריכות, התקיים דיון בעניין.

משה גפני: עם כל הכבוד להודעה על עודף שמעבירים, אני לא הולך לקיים על זה דיון.

משה גפני: רוצים לקיים דיון - נקיים דיון; לא בערב אישור או אי-אישור תקציב.

משה גפני: רביזיה בעוד חצי שעה.

משה גפני: תודה רבה, הישיבה נעולה.